Vi havde et dejligt ophold i Rosa's lejlighed. Perfekt for to voksne og to børn (12 og 16 år). Lejligheden er helt fantastisk placeret i det Gotiske Kvarter, Barcelona's gamle bydel med de smalle, labyrintiske gader fyldt med butikker og cafeer. Lejligheden er på 5. sal med en fin terrasse, som vi ikke fik så meget glæde af pga. det kolde vejr, men som er skøn, når vejret er godt. Check-in gik nemt, Rosa's veninde ventede på os udenfor, efter vi havde ringet fra lufthavnen. Rosa svarede hurtigt og hjælpsomt på alle spørgsmål. Kan klart anbefales.